വാക്കു പാലിച്ച് ആന്റണി രാജു വിസ്മയയുടെ വീട്ടിലെത്തി കടയ്ക്കല്: എല്ലാ നടപടിക്രമങ്ങളും പൂര്ത്തിയാക്കിയതിന് ശേഷമാണ് വിസ്മയ കേസിലെ പ്രതി കിരണ് കുമാറിനെ സര്വിസില്നിന്ന് പുറത്താക്കിയതെന്ന് മന്ത്രി ആന്റണി രാജു. ഹീനമായ പ്രവൃത്തി നടത്തി സര്ക്കാറിെന്റ സല്പ്പേരിന് കളങ്കമുണ്ടാക്കിയ ആളെ പിരിച്ചുവിടുകയായിരുന്നു. ഭര്തൃഗൃഹത്തില് ദുരൂഹസാഹചര്യത്തില് മരിച്ച വിസ്മയയുടെ കൈതോട്ടെ വീട് സന്ദര്ശിച്ച ശേഷം മാധ്യമപ്രവര്ത്തകരോട് സംസാരിക്കുകയായിരുന്നു മന്ത്രി.മോേട്ടാര്വാഹന വകുപ്പില് എ.എം.വി.െഎയായിരുന്ന വിസ്മയയുടെ ഭര്ത്താവ് കിരണിനെ കഴിഞ്ഞദിവസം സര്വിസില് നിന്ന് പരിച്ചുവിട്ടിരുന്നു. 45 ദിവസം നീണ്ട അന്വേഷണം നടത്തി. കിരണ് കുമാര് പ്രൊബേഷന് പൂര്ത്തിയാക്കിയിട്ടില്ല. ഇനി സര്ക്കാര് സര്വിസില് ജോലി ചെയ്യാനാകില്ല. നിയമം ജനങ്ങള്ക്ക് വേണ്ടി ഉണ്ടാക്കിയതാണ്. താക്കീത് നല്കി വിടുന്നത് സമൂഹം പൊറുക്കില്ല. നിയമവശം പരിശോധിച്ച് ധാര്മിക കടമ നിര്വഹിക്കുകയാണ് ചെയ്തതെന്ന് മന്ത്രി വിസ്മയയുടെ കുടുംബത്തോട് വ്യക്തമാക്കി. കേസില് കിരണ് കുറ്റം ചെയ്തിട്ടുണ്ടെങ്കില് നടപടിയെടുക്കുമെന്നും എന്നിട്ടേ താങ്കളുടെ വീട്ടില് വരൂ എന്നും നേരേത്ത വിസ്മയയുടെ പിതാവിന് ആന്റണി രാജു ഉറപ്പുനല്കിയിരുന്നു. വെള്ളിയാഴ്ചയാണ് കിരണിനെ പിരിച്ചുവിട്ടത്. മന്ത്രിയുടെയും സര്ക്കാറിെന്റയും നടപടിയിലൂടെ നീതി കിട്ടിയെന്ന് കുടുംബാംഗങ്ങളും പ്രതികരിച്ചു.